లోక భూమా రెడ్డి

లోక భూమా రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్రం ఏర్పాటైన తరువాత రాష్ట్ర డెయిరీ డెవలప్‌మెంట్ కోఆపరేటివ్ ఫెడరేషన్ తొలి ఛైర్మన్‌గా పని చేశాడు.
రాజకీయ జీవితం
లోక భూమా రెడ్డి భారత జాతీయ కాంగ్రెస్ పార్టీ ద్వారా రాజకీయాల్లోకి అడుగుపెట్టి 1981 నుండి 1992 వరకు తలమడుగు మండలం రుయ్యాడి సర్పంచ్‌గా పని చేయగా, ఆ సమయంలో పంచాయతీకి ఐదుసార్లు ఉత్తమ అవార్డులు దక్కాయి. ఆయన 1992లో డీసీసీబీ ఛైర్మన్‌గా ఎన్నికయ్యాడు. భూమా రెడ్డి 2001లో టిఆర్ఎస్ (ప్రస్తుతం బీఆర్ఎస్) ఆవిర్భావం సమయంలో పార్టీలో చేరి ఆ తరువాత పార్టీలో వివిధ స్థాయిలో పని చేసి 2017 ఫిబ్రవరి 17న రాష్ట్ర డెయిరీ డెవలప్మెంట్ ఛైర్మన్‌గా నియమితుడై ఐదేళ్లపాటు ఈ పదవిలో కొనసాగాడు.

లోక భూమారెడ్డి బీఆర్ఎస్‌ను వీడి మే 2024లో ముఖ్యమంత్రి రేవంత్ రెడ్డి సమక్షంలో భారత జాతీయ కాంగ్రెస్ పార్టీలో చేరాడు.

మూలాలు

వర్గం:తెలంగాణ రాజకీయ నాయకులు